	«Ашық НҚА» порталында НҚА жобасын орналастыруға арналған
НЫСАН

	1.
	НҚА жобасының атауы 
(НҚА түрі көрсетіле отырып):
	Қазақстан Республикасы Өнеркәсіп және құрылыс министрінің «Парфюмериялық-косметикалық өнімдердің, жеке гигиена заттарының және тұрмыстық химия тауарларының жекелеген түрлерінің тауарларын сәйкестендіру құралдарымен таңбалау және қадағалау қағидаларын бекіту туралы» бұйрығының жобасы.

	2.
	Әзірлеуші мемлекеттік орган:
	Қазақстан Республикасы Өнеркәсіп және құрылыс министрлігі.

	3.
	НҚА жобасын әзірлеу негіздері (тиісті НҚА-ға немесе тапсырмаға сілтеме (болған жағдайда):
	Бұйрықтың жобасы Қазақстан Республикасының «Сауда қызметін реттеу туралы» Заңының 7-2-бабының 2) тармақшасына және Еуразиялық экономикалық комиссия Кеңесінің 2025 жылғы 5 желтоқсандағы № 124 «Парфюмериялық-косметикалық өнімдердің, жеке гигиена заттарының және тұрмыстық химия тауарларының жекелеген түрлерін сәйкестендіру құралдарымен таңбалау туралы» шешіміне сәйкес әзірленді.

	4.
	НҚА жобасының қысқаша мазмұны, негізгі қағидаларының сипаттамасы:
	Бұйрықтың жобасында Қазақстан Республикасында тауарларды таңбалау мен қадағалау жүйесінің жұмыс істеуін жедел қамтамасыз ету мақсатында парфюмериялық-косметикалық өнімдердің, жеке гигиена заттарының және тұрмыстық химия тауарларының жекелеген түрлерін сәйкестендіру құралдарымен таңбалау және қадағалау тәртібін айқындайды.

	5.
	Нақты мақсаттар мен күтілетін нәтижелердің мерзімдері:
	Бұйрықтың жобасы Қазақстан Республикасында тауарларды таңбалау және қадағалау жүйесінің тиімді жұмыс істеуін қамтамасыз ету мақсатында әзірленді, бұл, өз кезегінде, ел аумағына тауарларды жеткізу тізбегінің ашықтығын арттыру есебінен мемлекеттік бюджетке түсетін түсімдерге оң әсер етеді.
Жобаның негізгі мақсаттары мыналар болып табылады:
1) тұтынушы үшін - парфюмериялық-косметикалық өнімдердің, жеке гигиена заттарының және тұрмыстық химия тауарларының жекелеген түрлері бойынша сатып алынатын тауар туралы егжей-тегжейлі ақпаратпен қамтамасыз ету, контрафактілік өнімнен қорғау;
2) кәсіпкерлер үшін - бизнес жүргізудің бәсекелестік жағдайларын теңестіру, нарықты заңсыз өнімнен қорғау және зияткерлік меншік құқықтарының сақталуы;
3) мемлекет үшін - көлеңкелі экономика көлемін қысқарту және бюджетке салық түсімдерін ұлғайту.

	6.
	Жобаны қабылдаған жағдайда болжанатын әлеуметтік-экономикалық, құқықтық және (немесе) өзге де салдарлар:
	Көзделмейді.



